钦定古今图书集成/明伦汇编/宫闱典/第039卷 > 钦宗朱皇后
## 钦定古今图书集成/明伦汇编/宫闱典/第039卷 > 钦宗朱皇后

按《宋史后妃传》：“钦宗朱皇后，开封祥符人。父伯材，武
康军节度使。钦宗在东宫，徽宗临轩备礼，册为皇太
子妃。钦宗即位，立为皇后，追封伯材为恩平郡王。后
既北迁，不知崩闻。庆元三年，上尊号，谥仁怀，祔于太
庙。钦宗室推恩后家十五人。五年，奉安神御于景灵
宫。兄二人，孝孙，靖康中以节钺换授右金吾卫上将”
军，卒赠开府仪同三司。孝章，一曰“孝庄”，官至永庆军
承宣使，卒赠昭化军节度使。